**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2017 m. rugpjūčio 17 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija** | Lietuvos Respublikos ūkio ministerija |
| **Veiksmų programos prioriteto numeris ir pavadinimas** | 1 prioritetas „Mokslinių tyrimų, eksperimentinės plėtros ir inovacijų skatinimas“ |
| **Veiksmų programos konkretaus uždavinio numeris ir pavadinimas** | 1.2.1 konkretus uždavinys „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ |
| **Veiksmų programos įgyvendinimo priemonės (toliau – priemonė) kodas ir pavadinimas** | Nr. 01.2.1-MITA-T-852 „Inostartas“ |
| **Priemonei skirtų Europos Sąjungos struktūrinių fondų lėšų suma, mln. Eur** | 9,4 mln. Eur |
| **Pagal priemonę remiamos veiklos** | * inovatyvių smulkiojo ir vidutinio verslo (toliau – SVV) subjektų kūrimosi skatinimas, vykdant mokslinių tyrimų ir eksperimentinės plėtros (toliau – MTEP) veiklų 2-6 etapus, nurodytus Rekomenduojamos mokslinių tyrimų ir eksperimentinės plėtros etapų klasifikacijos apraše, patvirtintame Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“ (toliau – MTEP etapų klasifikacijos aprašas);
* tyrėjų ir (ar) mokslininkų įdarbinimas žinioms imliose labai mažose, mažose ir vidutinėse įmonėse (toliau – MVĮ) ir kartu vystomi MVĮ produktai, siekiant jų komercinio realizavimo;
* inovatyvių SVV subjektų plėtros skatinimas, vykdant mokslinių tyrimų ir eksperimentinės plėtros veiklų 7-9 etapus, nurodytus MTEP etapų klasifikacijos apraše.
 |
| **Pagal priemonę remiamos veiklos arba dalis veiklų bus vykdomos** | **Stebėsenos komiteto pritarimas nereikalingas, nes:****[x]** Veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo).Apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** |  Valstybės projektų planavimas Regionų projektų planavimas Projektų konkursas**[x]**  Tęstinė projektų atrankaFinansinė priemonė |

|  |  |
| --- | --- |
| **[x] SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas**  |
| **Projektų atrankos kriterijaus numeris ir pavadinimas** | 1. Projektas atitinka [Lietuvos inovacijų plėtros 2014–2020 metų programos, patvirtintos](http://ukmin.lrv.lt/uploads/ukmin/documents/files/imported/lt/veikla/veiklos_sritys/ino/LIP_nutarimas.docx)

[Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“](http://ukmin.lrv.lt/uploads/ukmin/documents/files/imported/lt/veikla/veiklos_sritys/ino/LIP_nutarimas.docx), nuostatas. |
| **Projektų atrankos kriterijaus vertinimo aspektai ir paaiškinimai** | Vertinama, ar projektas prisideda prie Lietuvos inovacijų plėtros 2014–2020 metų programos 1 tikslo „plėtojant naujas žinias ir jų taikymą, ugdyti inovatyvią visuomenę“ 3 uždavinio įgyvendinimo „skatinti inovatyvaus verslo kūrimą, sudarant palankias sąlygas ir suteikiant žinių apie inovatyvaus verslo pradžią“ įgyvendinimo, t. y. projektą vykdys naujas inovatyvus smulkiojo ir vidutinio verslo (toliau – SVV) subjektas (inovatyvių startuolių verslo pradžia, verslo plėtra, vykdant MTEP veiklas) ir 1 uždavinio „plėtoti aukšto lygio žinias, mokslinius tyrimus, eksperimentinės plėtros veiklą“ įgyvendinimo, t. y. projektą vykdys MVĮ, kurios sudarys sąlygas didinti Lietuvos tyrėjų ir (ar) mokslininkų kompetenciją, juos įdarbindamos ir taip vystys kuriamus produktus, siekdamos šių produktų komercinio realizavimo.  |
| **Projektų atrankos kriterijaus pasirinkimo pagrindimas** | Siekiant veiksmų programos 1 prioriteto 1.2.1 konkretaus uždavinio „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ įgyvendinimo, būtina skatinti naujų inovatyvių įmonių (startuolių) kūrimą ir plėtrą ir taip užtikrinti inovatyvių idėjų, produktų ir paslaugų vystymą. Šiuo metu Lietuvoje nėra pakankamai priemonių, kurios tiesiogiai skatintų inovatyvių idėjų vystymą pradiniame verslo etape. Kriterijaus pasirinkimas leis atrinkti būtent startuolių inovatyvius projektus. Taip pat būtina skatinti įmones atlikti mokslinius tyrimus ir eksperimentinę plėtrą, ypač didinti jų savarankiškumą atliekant MTEP darbus įmonėje. Pasirinktas kriterijus leis atrinkti projektus, kurie didins tyrėjų ir (ar) mokslininkų kompetenciją ir užtikrins įmonių inovatyvių idėjų komercinimą. Kriterijaus pasirinkimas yra susijęs ir su po 2017 m. gegužės mėn. Finansų ministerijos užsakymu atlikto Veiksmų programos uždavinių, skirtų mokslinių tyrimų, eksperimentinės plėtros ir inovacijoms skatinti, įgyvendinimo pažangos vertinimo pateiktomis rekomendacijomis dėl projektų įgyvendinimo, t. y. siūloma užtikrinti priemonių pasiūlą aukšto potencialo inovatyviems startuoliams, ne tik vykdyti įmonės MTEP veiklas, bet ir pritraukti tyrėjų ir (ar) mokslininkų iš išorės, kurie vystytų produktą, ir tai padėtų didinti tyrėjų ir (ar) mokslininkų kompetenciją ir produkto komercinį potencialą.Nustatomas atrankos kriterijus nepagrįstai neišskiria tam tikros tikslinės grupės iš kitų – pasirinktas selektyvumas yra pagrįstas siekiant Veiksmų programoje ir strateginio planavimo dokumentuose numatytų tikslų, t. y. skatinti inovatyvių startuolių kūrimą ir plėtrą, kurti naujus produktus, skatinti MTEP įmonių viduje. |

|  |  |
| --- | --- |
| **[x] SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **[x]  Nustatymas** **Keitimas**  |
| **Projektų atrankos kriterijaus numeris ir pavadinimas** | 1. Projektas atitinka [Prioritetinių mokslinių tyrimų ir eksperimentinės (socialinės,](https://www.e-tar.lt/portal/lt/legalAct/f416d360d77c11e3bb00c40fca124f97)

[kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos](https://www.e-tar.lt/portal/lt/legalAct/f416d360d77c11e3bb00c40fca124f97), patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, nuostatas ir bent vieno šioje programoje nustatyto prioriteto veiksmų planą. |
| **Projektų atrankos kriterijaus vertinimo aspektai ir paaiškinimai** | Vertinama, ar projektas prisideda prie Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos ir bent vieno šioje programoje nustatyto prioriteto veiksmų plano uždavinio įgyvendinimo ir atitinka konkretaus prioriteto veiksmų plane nustatytą prioriteto teminį specifiškumą. |
| **Projektų atrankos kriterijaus pasirinkimo pagrindimas** | Nustatytas kriterijus padės atrinkti tuos projektus, kurie geriausiai padeda pasiekti Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programoje numatytus tikslus.Nustatomas atrankos kriterijus nepagrįstai neišskiria tam tikros tikslinės grupės iš kitų – pasirinktas selektyvumas yra pagrįstas siekiant Veiksmų programoje ir strateginio planavimo dokumentuose numatytų tikslų, t. y. skatinti inovatyvių startuolių kūrimą ir plėtrą, kurti naujus produktus, skatinti MTEP įmonių viduje. |

|  |  |
| --- | --- |
| **[x] SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **[x]  Nustatymas** **Keitimas**  |
| **Projektų atrankos kriterijaus numeris ir pavadinimas** | 1. Parengtas MTEP veiklų planas, kuriame SVV subjektas pateikia numatomo projekto

koncepciją, t. y. projektas yra apgalvotas, nustatyti projekto tikslai, veiklos, rezultatai ir aprašytas kuriamo produkto komercinis potencialas. |
| **Projektų atrankos kriterijaus vertinimo aspektai ir paaiškinimai** | Vertinama, ar projekto tikslai įgyvendinami, numatomos vykdyti veiklos pagrįstos, rezultatai unikalūs ir turi komercinį potencialą – įvertinamas kuriamo produkto konkurencingumas, atsižvelgiant į konkurencinę aplinką, rinkos tendencijas, rinkos pasiskirstymą, prognozes, potencialius vartotojus, taip pat į produkto vystymo strategiją, siekiant jį pateikti numatytoms rinkoms ir užtikrinti produkto sėkmę.Taip pat vertinama, ar pagrįstas tyrėjo ir (ar) mokslininko darbo būtinumas įmonėje, jo veiklos indėlis, jei projektą numato vykdyti žinioms imlios įmonės ir ketina įdarbinti tyrėją ir (ar) mokslininką. |
| **Projektų atrankos kriterijaus pasirinkimo pagrindimas** | Pasirinktas kriterijus padės įvertinti pareiškėjų pasirengimą ir motyvaciją įgyvendinti konkretų projektą, taip pat parodys pareiškėjo suinteresuotumą įgyvendinti ir tęsti veiklas vėliau. Neapibrėžtumas ir per plati veiklos sritis tampa dažniausia startuolio veiklos nesėkme, todėl siekiama finansuoti projektus, kurie labiausiai prisidėtų prie strateginiuose dokumentuose nurodytų tikslų įgyvendinimo ir juose numatyta veikla galėtų būti vystoma tolimesniuose etapuose. Nustatytas kriterijus taip pat leis atrinkti tuos projektus, kurie turi komercinį potencialą.Poreikis skatinti inovatyvaus verslo kūrimą ir MTEP veiklų skatinimas įmonėse nustatytas Lietuvos inovacijųplėtros 2014–2020 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“, 1 tikslo 1 ir 3 uždaviniuose. Startuolių programų rėmimas ir jaunų žmonių verslo idėjų skatinimas, inovacijų plėtros skatinimas ir gerosios patirties bei žinių mainai nurodyti Lietuvos Respublikos Vyriausybės programos, kuriai pritarta Lietuvos Respublikos Seimo 2016 m. gruodžio 13 d. nutarimu Nr. XIII-82 (toliau – Vyriausybės programa), 195.9 ir 195.6 papunkčiuose, taip pat Vyriausybės programos įgyvendinimo plane, patvirtintame Lietuvos Respublikos Vyriausybės 2017 m. kovo 13 d. nutarimu Nr. 167, IV prioriteto „Darni ir konkurencinga ekonomikos plėtra“ 4.1 kryptyje 4.1.3 darbe „Motyvacinės sistemos įmonėms investuoti į MTEP sukūrimas“ ir 4.2 kryptyje „Verslo sąlygų ir investicinės aplinkos gerinimas, vartotojų teisių apsaugos stiprinimo“ 4.2.9 priemonėje „Darbas. Startuolių ekosistemos plėtra: palankios verslo aplinkos startuoliams kūrimas ir jų priėjimo prie finansavimo šaltinių gerinimas“. Nustatomas atrankos kriterijus neišskiria tam tikros tikslinės grupės iš kitų – pasirinktas selektyvumas yra pagrįstas siekiant Veiksmų programoje ir strateginio planavimo dokumentuose numatytų tikslų, t. y. skatinti naujų inovatyvių įmonių (startuolių) kūrimą ir plėtrą ir taip užtikrinti inovatyvių idėjų, produktų ir paslaugų vystymą, skatinti MTEP įmonių viduje.  |
| **[x] SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **[x]  Nustatymas** **Keitimas**  |
| **Projektų atrankos kriterijaus numeris ir pavadinimas** | 1. Pareiškėjo metinė apyvarta per paskutinius finansinius metus iki paraiškos pateikimo yra ne mažesnė kaip 15 tūkst. Eur.
 |
| **Projektų atrankos kriterijaus vertinimo aspektai ir paaiškinimai** | Vertinama, ar pareiškėjas yra veikiantis ir jo metinė apyvarta iki paraiškos pateikimo yra ne mažesnė kaip 15 tūkst. Eur. Suma nustatyta, atsižvelgus į gautas Mokslo, inovacijų ir technologijų agentūros rekomendacijas. Vertinami paskutinių metų iki paraiškos pateikimo finansinės atskaitomybės dokumentai. **Šis kriterijus bus taikomas tik kvietimo teikti paraiškas verslo plėtros vystymui ir MVĮ, įdarbinančių tyrėjus ir (ar) mokslininkus projektams.** |
| **Projektų atrankos kriterijaus pasirinkimo pagrindimas** | Šis kriterijus nustatytas, siekiant įvertinti pareiškėjo veiklą ir užtikrinti, kad paramą gaus veikiantys pareiškėjai. |

Ūkio viceministrė Lina Sabaitienė